recursal/SuperWikiNEXT-32B huggingface dataset:
***প্রতিবিম্বিত গোলকের সাথে হাত*** (ইংরেজি: Hand with Reflecting Sphere) "গোলাকৃতির আয়নায় স্ব-প্রতিকৃতি" নামেও পরিচিত একটি লিথোগ্রাফে মুদ্রিত ওলন্দাজ চিত্রকর মাউরিৎস কোর্নেলিস এশ্যরের চিত্রকর্ম।১৯৩৫ সালের জানুয়ারি'তে চিত্রকর্মটি প্রথম মুদ্রিত হয়েছিল। চিত্রকর্মে প্রতিবিম্বিত গোলক ধরে রাখা একটি হাত অঙ্কিত হয়েছে। গোলকে কক্ষের চারিপাশের প্রতিবিম্ব আছে। গোলক ধরে রাখা হাতটি চিত্রকর এশ্যরের। চিত্রটি এশ্যরের স্ব-প্রতিকৃতি।

বৈশিষ্ট্য
---------

চিত্রটি এশ্যরের প্রতিবিম্বিত গোলকে স্ব-প্রতিকৃতি'র একটি বিখ্যাত কর্ম। প্রতিবিম্বে স্ব-প্রতিকৃতি, বিশেষ করে গোল বা উত্তলপৃষ্ঠে প্রতিকৃতি অঙ্কন এশ্যরের চিত্রকর্মের সাধারণ বৈশিষ্ট্য ছিল। এশ্যরের বেশিরভাগ স্ব-প্রতিকৃতির মত এই চিত্রকর্মে এশ্যরকে উপবেশিত অবস্থায় গোলকের দিকে তাকিয়ে থাকতে দেখা যায়। এশ্যরের পিছনে ঘরের ছাদ, দেয়াল,জানালা, দেয়ালে সাজানো বইপথ, বিভিন্ন আসবাব-পত্র এবং ইন্দোনেশিয়ার ছায়াপুতুল সহ বেশকয়েকটি ফ্রেমবন্দি চিত্র অঙ্কিত হয়েছে।

আরও দেখুন
---------

* মহাকর্ষ (চিত্রকর্ম)
* গোলাকার আয়নায় স্থির জীবন

তথ্যসূত্র
---------

1. ↑  "Lithograph"। *M.C. Escher - The Official Website* (ইংরেজি ভাষায়)। সংগ্রহের তারিখ ২০২০-১২-০৪।
2. 1 2  লোশার ২০০০।

**গ্রন্থসূত্র**

* লোশার, জে এল (২০০০)। *The Magic of M. C. Escher*। হ্যারি এন আব্রাহাম ইঙ্ক। আইএসবিএন 0-8109-6720-0।

প্রবেশদ্বার: চিত্রকর্ম
**ন্যাশনাল এ্যাসোসিয়েশন ফর রিসার্চ অ্যান্ড থেরাপি অব হোমোসেক্সুয়ালিটি বা জাতীয় সমকামিতা গবেষণা ও চিকিৎসা সমিতি** (**NARTH বা নার্থ**), যা **নার্থ ইন্সটিটিউট** নামেও পরিচিত, তা হল একটি সংস্থা যা কনভার্সন থেরাপি বা যৌন অভিমুখিতা রূপান্তর চিকিৎসা এবং সমলিঙ্গ আকর্ষণে সম্পৃক্ত লোকদের যৌন অভিমুখিতা পরিবর্তনের উদ্দেশ্যে প্রতিশ্রুত অন্যান্য চিকিৎসা দিয়ে থাকেন। নার্থকে একটি খ্রিস্টান ধর্মীয় প্রতিনিধি দল হিসেবে দাবি করা হয়েছিল যা "একটি বহুমুখী-শৃঙ্খলাসম্পন্ন পেশাগত ও বৈজ্ঞানিক সংগঠন যা অনাকাঙ্ক্ষিত সমকামী (সমলিঙ্গ) আকর্ষণ (এসএসএ) অনুভবকারী ব্যক্তিদের সেবায় নিবেদিত।" ১৯৯২ সালে জোসেফ নিকোলসি, বেঞ্জামিন কাফম্যান এবং চার্লস সকারিডস নার্থ প্রতিষ্ঠা করেন। ক্যালিফোর্নিয়ার এনকিনোয় টমাস একুইনাস সাইকোলজিক্যাল ক্লিনিক-এ এর সদর দপ্তর অবস্থিত। জুলি হ্যামিল্টন নার্থের বর্তমান সভাপতি। নার্থের প্রতিনিধিগণ বিশ্বের প্রধান মানসিক স্বাস্থ্য সংস্থাগুলোর *সমকামিতা কোন বৈকল্য নয়* এমন দাবিকৃত দৃষ্টিভঙ্গির সঙ্গে অসম্মতি প্রকাশ করেন।

আরও দেখুন
---------

* যৌনতা প্রবেশদ্বার

* জীববিজ্ঞান ও যৌন অভিমুখিতা
* পরিবেশ ও যৌন অভিমুখিতা
* সমকামিতা ও মনোবিজ্ঞান

তথ্যসূত্র
---------

1. ↑  "Recommended Friends"। *desertstream.org*। Desert Streams। ১৫ মে ২০১৫ তারিখে মূল থেকে আর্কাইভ করা। সংগ্রহের তারিখ ২১ মে ২০১৫।
2. ↑  NARTH Officers
3. ↑  R. L. Spitzer, "The diagnostic status of homosexuality in DSM-III: a reformulation of the issues", *American Journal of Psychiatry* 138 (1981): 210–15.
4. ↑  "An Instant Cure"  ওয়েব্যাক মেশিনে আর্কাইভকৃত ২৬ জানুয়ারি ২০০৭ তারিখে, *Time*; April 1, 1974.
5. ↑  The A.P.A. Normalization of Homosexuality, and the Research Study of Irving Bieber
6. ↑  Resolution on Appropriate Affirmative Responses to Sexual Orientation Distress and Change Efforts

বহিঃসংযোগ
---------

* National Association for Research and Therapy of Homosexuality, অফিশিয়াল ওয়েবসাইট
* COPP Position Statement on Therapies Focused on Attempts to Change Sexual Orientation (Reparative or Conversion Therapies)
* NARTH position statements
**স্বদেশ চন্দ্র সামন্ত** (জন্ম: ৩১ ডিসেম্বর ১৯৬২) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগের একজন অধ্যাপক এবং বিশ্ববিদ্যালয়টির বর্তমান উপাচার্য।

প্রাথমিক জীবন ও শিক্ষা
----------------------

স্বদেশ চন্দ্র সামন্ত ১৯৬২ সালের ৩১ ডিসেম্বর কুমিল্লা জেলার বুড়িচং উপজেলার দূর্গাপুর গ্রামে জন্ম গ্রহণ করেন। তিনি বাংলাদেশ কৃষি বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রি লাভ করেন। ২০১৫ সালে তিনি পটুয়াখালী বিজ্ঞান ও প্রযুক্তি বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

স্বদেশ চন্দ্র সামন্ত ১৯৯০ সালের আগস্ট মাসে তৎকালীন পটুয়াখালী কৃষি কলেজে (পরবতীকালে পবিপ্রবি) প্রভাষক হিসেবে যোগদানের মাধ্যমে শিক্ষকতা জীবন শুরু করেন। তিনি পবিপ্রবির কৃষি অনুষদের ডিন, রেজিস্ট্রার (অতিরিক্ত দায়িত্ব), পরীক্ষা নিয়ন্ত্রক, বিভিন্ন হলের প্রভোস্টসহ বিশ্ববিদ্যালয়ের বিভিন্ন গুরুত্বপূর্ণ পদে দায়িত্ব পালন করেছেন।

স্বদেশ চন্দ্র সামন্ত ২০২১ সালের ৬ জানুয়ারি থেকে পবিপ্রবির উপাচার্যের রুটিন দায়িত্ব পালন করে আসছিলেন। তিনি ২০২১ সালের ১৭ মে পরবর্তী চার বছরের জন্য পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন।

সদস্যপদ
-------

কৃষি বিজ্ঞানী স্বদেশ চন্দ্র সামন্ত বাংলাদেশ সোসাইটি অফ এগ্রোনমি, সিড সায়েন্স সোসাইটি এবং বাংলাদেশ কৃষিবিদ ইনস্টিটিউশনের জীবন সদস্য।

তথ্যসূত্র
---------

1. ↑  "PSTU gets VC after 4 months" [চার মাস পর উপাচার্য পেল পবিপ্রবি]। *The Daily Star* (ইংরেজি ভাষায়)। ২০২১-০৫-১৮। সংগ্রহের তারিখ ২০২১-০৫-১৮।
2. 1 2  "পবিপ্রবির নতুন ভিসি প্রফেসর ড. স্বদেশ চন্দ্র সামন্ত"। *যুগান্তর*। ২০২১-০৫-১৭। সংগ্রহের তারিখ ২০২১-০৫-১৮।
3. ↑  "পবিপ্রবি'র নতুন ভাইস-চ্যান্সেলর প্রফেসর ড. স্বদেশ চন্দ্র সামন্ত"। *banglanews24.com*। ২০২১-০৫-১৭। সংগ্রহের তারিখ ২০২১-০৫-১৮।
4. 1 2  "পটুয়াখালী বিজ্ঞান ও প্রযুক্তি বিশ্ববিদ্যালয়ের ৮ম উপাচার্য হিসেবে নিয়োগ পেলেন প্রফেসর ড. স্বদেশ চন্দ্র সামন্ত"। *দৈনিক ইনকিলাব*। ২০২১-০৫-১৭। ২০২১-০৭-০৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৮।
**জলালগঞ্জ রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *জেএলএল*।

অবস্থান
-------

স্টেশন উত্তর প্রদেশের জলালগঞ্জে অবস্থিত। এই স্টেশন থেকে পরবর্তী স্টেশন হল - সরকোনি রেলওয়ে স্টেশন এবং পূর্ববর্তী স্টেশন হল ত্রিলোচন মহাদেব রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ২৫ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

জলালগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "জেএলএল/জলালগঞ্জ"। সংগ্রহের তারিখ ৩১ জানুয়ারি ২০২১।

বহিঃসংযোগ
---------
**গুন্টুর সান্নাম** বা **Capsicum annuum var. Longhum** হচ্ছে সুপরিচিত ঝালসমূহের মধ্যে অন্যতম এবং পৃথিবীব্যাপী এই জাতের ঝালের চাহিদা ব্যাপক। ভারতের অন্ধ্র প্রদেশের গুন্টুর জেলা এবং তেলেঙ্গানা রাজ্যের ওয়ার‍্যাঙ্গেল ও খাম্মাম জেলার বিস্তৃত জমিতে গুন্টুর ঝাল চাষ করা হয়।

উৎপত্তি
-------

গুন্টুর সাম্মাম ঝাল হচ্ছে **ক্যাপসিকাম এন্নাম** প্রজাতির ঝাল। মসলা এবং সবজি হিসেবে ব্যবহারের জন্য বাণিজ্যিক ভাবে গুন্টুর সাম্মাম ঝালের চাষাবাদ করা হয়। ভারতীয়দের মধ্যে মাথাপ্রতি ব্যবহৃত মশলার বড় অংশ ঝুড়ে আছে ঝাল।

প্রায় ৪০০ বছর ধরে ভারতবর্ষে ঝালের চাষ হচ্ছে। ঝাল উৎপাদনে ভারতের বৈশ্বিক অবস্থান শীর্ষে। ভারতে উৎপাদিত মোট ঝালের ৪৬% উৎপাদিত হয় অন্ধপ্রদেশ রাজ্যে এবং ঝাল উৎপাদনে অন্ধ্রপ্রদেশ ভারতের শীর্ষস্থান অধিকারকারী রাজ্য। ঝালটির নামই প্রমাণ করে যে এটি অন্ধপ্রদেশের মৌলিক ঝাল। ঝালের উপর গবেষণার জন্য তিন দশক পূর্বে অন্ধ্র প্রদেশ সরকার গুন্টুরে একটি আঞ্চলিক গবেষণা প্রতিষ্ঠান গড়ে তোলে। বর্তমান সময়ে ঝাল সেখানকার প্রধান অর্থকরী ফসল এবং এই জাতের ঝালের চাষাবাদ তাদের জীবিকার উৎস হিসেবে পরিণত হয়েছে।

ব্যুৎপত্তি
----------

তেলুগু শব্দ **সাম্মাম** অর্থ চিকন। নামের দ্বারাই ফলের বৈশিষ্ট্য প্রকাশ পায়। গুন্টুর সাম্মাম অর্থ হচ্ছে গুটুর অঞ্চলে উৎপাদিত চিকন ঝাল।

বৈশিষ্ট্য
---------

চাষাবাদ
-------

গুন্টুর ঝালের প্রধান ফলন মৌসুম হচ্ছে ডিসেম্বর থেকে মে। বছরে প্রায় ২৮০,০০০ টন গুন্টুর সান্নাম ঝাল উৎপন্ন হয়। সর্বোচ্চ ফলন পেতে একটি নির্দিষ্ট ব্যবস্থায় গুন্টুর সান্নাম ঝালের চাষাবাদ সম্পন্ন করতে হয়। ফসলটি উচ্চমাত্রায় রোগাক্রান্ত হয় তাই ভালো ফলন পেতে বিশেষ যত্ন এবং লক্ষ্য প্রয়োজন।

| Guntur Sannam Factsheet |
| --- |
| চাষাবাদ অঞ্চল | অন্দ্রপ্রদেশ, তামিলনাড়ু, মহারাষ্ট্র, কর্ণাটক, রাজস্থান, আসাম |
| চাষাবাদ সময় | জানুয়ারী থেকে এপ্রিল অথবা ডিসেম্বর থেকে মে |
| ASTA Colour Value | ৩২.১১ |
| ঝালের মাত্রা | ০.২২৬% |
| বার্ষিক উৎপাদন | ২৮০,০০০ টন |

### অঞ্চল ভেদে উৎপাদন

ভৌগোলিক অঞ্চল হিসেবে গুটুর সান্নাম ঝাল প্রধানত অন্ধ্রপ্রদেশের গুন্টুর জেলাতেই আবাদ, প্রক্রিয়াকরণ এবং বাজারজাতকরণ করা হয়। তবে পার্শ্ববর্তী অঞ্চল যেমন প্রকাশম, ওয়ারাঙ্গেল এবং খাম্মাম জেলায়ও গুন্টুর সাম্মাম ঝালের চাষ হয়। গুন্টুর সাম্মাম ঝালের বৃদ্ধির জন্য উষ্ণ এবং আর্দ্র আবহাওয়া উপযোগী এবং পাকার সময়ে শুষ্ক আবহাওয়া প্রয়োজন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০১৬।
2. ↑  "*Geographical Indications Journal*, p. 20" (পিডিএফ)। ২৭ জানুয়ারি ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ ফেব্রুয়ারি ২০১৬।
**গুনের ঊড়েয়া**  (জন্ম ৬ই জানুয়ারি ১৯৭৩ সালে **প্রিযেন**,, SFR যুগোস্লাভিয়া, বর্তমান কসোভো ) গণপ্রজাতন্ত্রী বাংলাদেশে নিয়োজিত একজন কসোভান রাষ্ট্রদূত। তিনি কসোভো প্রজাতন্ত্রের প্রথম কসোভান তুর্কিশ কূটনীতিক  এবং একই সাথে তিনি বাংলাদেশে নিযুক্ত কসোভো প্রজাতন্ত্রের প্রথম রাষ্ট্রদূত।

জীবনী
-----

### প্রাথমিক জীবন এবং শিক্ষা

নিজ দেশ কসোভোতে মাধ্যমিক ও উচ্চমাধ্যমিক শিক্ষা শেষ করার পর, গুনের **ঊড়েয়া** মহোদয় আঙ্কারা বিশ্ববিদ্যালয়ের জার্নালিজম (সাংবাদিকতা) বিভাগ থেকে স্নাতক ডিগ্রি অর্জন করেন এবং পরবর্তীতে তুরস্কে গাজী বিশ্ববিদ্যালয় হতে আন্তর্জাতিক সম্পর্ক বিভাগে স্নাতকোত্তর ডিগ্রি অর্জন করেন।

### পেশা

গুনের ঊড়েয়া তুরস্ক কসোভো এবং তুরস্কে বিভিন্ন মিডিয়া এবং সরকারী প্রতিষ্ঠানে সাংবাদিক, উপদেষ্টা হিসাবে পরিচালনার কাজ করেছেন। তার কর্মজীবন অত্যন্ত বিচিত্র এবং তার কর্মজীবনে তিনি দেশ বিদেশের নীতিমালা, আন্তর্জাতিক সম্পর্ক, সাংগঠনিক ও আইন সংক্রান্ত ইস্যুতে গুরুত্বপূর্ণ ভুমিকা রেখেছেন। 

২০০৮ সালের সেপ্টেম্বরে তাকে তুরস্কের কসোভো প্রজাতন্ত্রের দূতাবাসে ডেপুটি হেড অব মিশন নিযুক্ত করা হয়। আগস্ট ২৮, ২০১৯ সনে রাষ্ট্রদূত গুনের ঊড়েয়া তাঁর স্বীকৃতি পত্র উপস্থাপন করেছেন যার মাধ্যমে তিনি গণপ্রজাতন্ত্রী বাংলাদেশ সরকারের কাছে কসোভো প্রজাতন্ত্রের বহির্মুখী এবং পূর্ণক্ষমতাপ্রাপ্ত রাষ্ট্রদূত হিসাবে তাঁর কার্যকাল শুরু করেছিলেন।

নোট
---

|  |  |
| --- | --- |
| a.   | **^** Turkish spelling: *Güner Ureya*, Serbo-Croat spelling: *Đuner Ureja*, Ђунер Уреја. |
| b.   | **^** Kosovo is the subject of a territorial dispute between the Republic of Serbia and the Republic of Kosovo. The latter declared independence on 17 February 2008, but Serbia continues to claim it as part of its own sovereign territory. Kosovo's independence has been recognized by 111 out of ১৯৩ United Nations member states. |

তথ্যসূত্র
---------

1. ↑  "Kosava'nın ilk Türk diplomatı"। *Milliyet* (Turkish ভাষায়)। ২০০৮-০৯-২৬। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑    ওয়েব্যাক মেশিনে আর্কাইভকৃত ১২ সেপ্টেম্বর ২০১৮ তারিখে://en.banglatribune.com/national/news/69449/President-seeks-China  ওয়েব্যাক মেশিনে আর্কাইভকৃত ৩০ আগস্ট ২০১৯ তারিখে
3. ↑  "সংরক্ষণাগারভুক্ত অনুলিপি"। ২৪ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৯।
4. ↑
**ত্রিপুরা জনশিক্ষা সমিতি** হল ভারতের ত্রিপুরা রাজ্যের একটি সংগঠন যা স্কুল স্থাপন এবং সেই রাজ্যের নিম্ন-পীড়িত মানুষের শিশুদের মধ্যে শিক্ষা বিস্তারের জন্য তৈরি করা হয়েছিল। এটি ২৭ ডিসেম্বর ১৯৪৫ সালে গঠিত হয়েছিল।

সে সময় জনশিক্ষা সমিতির আন্দোলন দ্রুত গণআন্দোলনে রূপ নেয়। সমিতি রাজ্যের বিভিন্ন প্রত্যন্ত অঞ্চলে ৪৮৮ টি প্রাথমিক বিদ্যালয় প্রতিষ্ঠা করতে পারে জনসাধারণের সক্রিয় সহযোগিতা, আর্থিক সাহায্য এবং শ্রমে। পরবর্তীকালে, ১৯৫০-৫১ সালে, এই স্কুলগুলির বেশিরভাগই রাজ্য সরকার দ্বারা স্বীকৃত হয়েছিল। সমিতি সুধনওয়া দেববর্মার অধীনে ১৯৫৪ খ্রিস্টাব্দে প্রথম কোকবোরোক ম্যাগাজিন "কোয়াটল কোথোমা "প্রকাশ করে।

তথ্যসূত্র
---------

1. ↑  Dhawale, Mariam (29 June 2014). "Inspiring Experience of Left-Led Tribal Movement in Tripura | Peoples Democracy". *peoplesdemocracy.in*. People's Democracy. Retrieved 26 December 2020.
2. ↑  "About Us | CPIM, Tripura State Committee"। *cpimtripura.org*। সংগ্রহের তারিখ ২৬ ডিসেম্বর ২০২০।
3. ↑  Post, The Tripura। "Mass Literacy Day….The Background | | The Tripura Post" (ইংরেজি ভাষায়)। সংগ্রহের তারিখ ২০২০-১২-৩০।
শ্রী **বৈজনাথ সিং**, এসি ছিলেন একজন ভারতীয় সিভিলিয়ান, যাকে মরণোত্তরভাবে ভারতের সর্বোচ্চ শান্তিকালীন বীরত্বের পুরস্কার অশোক চক্র প্রদান করা হয়েছিল ।

জীবনের প্রথমার্ধ
----------------

শ্রী রূপ সিং এর পুত্র শ্রী বৈজনাথ সিং এর চাহিপুরা গ্রামে এর মধ্য প্রদেশ ভিন্দ জেলার চাহিপুরা গ্রামে জন্মগ্রহণ করেন। তাঁর পরিবারে সেনাবাহিনীতে সাহসিকতার সাথে সেবা করার ও কর্তব্য পালনের প্রথা ছিল।

সাহসী কাজ
---------

ভিন্দ জেলার এই অঞ্চলটি ডাকাত দ্বারা সন্ত্রাসিত হয়েছিল এবং বৈজনাথ আফসোস করতেন যে কয়েকজন ডাকাত এসে পুরো গ্রামটিকে লুট করবে। তাঁর দস্যু প্রবণ অঞ্চলটি তাদের সন্ত্রাসের রাজত্ব থেকে মুক্ত করতে, বৈজনাথ সিং সাহসিকতার এমন এক নজির স্থাপন করেছিলেন যে ডাকাতরা আবার তাঁর গ্রামে প্রবেশ করতে ভীত হয়েছিল। ডাকাতরা আসত, লুটপাট করে এবং বেপরোয়াভাবে হত্যা করত। কিন্তু এবার, বৈজ নাথ সিদ্ধান্ত নিয়েছিলেন যে ডাকাতরা পরের বার আসবে, তখন তারা আর জীবিত ফিরে যাবে না। তিনি তা করেছিলেন, নিজের জীবনকে ঝুঁকির মধ্যে রেখে। ১৯৬৯ সালের ২২ অক্টোবর কুখ্যাত ডাকাত সারু সিংহ মালপুরা গ্রামের শ্রী মোহার সিং ও শ্রী উদয় সিংহকে হত্যা করে। এই খবর শুনে মালপুরা ও রাহুলি গ্রামের নাগরিকরা অপরাধের জায়গায় পৌঁছে ডাকাতদের উপর নির্বিচারে গুলি চালানো শুরু করে। ডাকাতরা বিপদটি অনুভব করে পালিয়ে যায়। কিন্তু যাওয়ার সময় তারা অন্য এক গ্রামবাসীকে হত্যা করে। চাহিপুরার নাগরিক বৈজনাথ সিংও গুলি চালানোর শব্দ শুনেছিলেন। তিনি বাড়ি থেকে বন্দুক দিয়ে ডাকাতদের সাথে লড়াই করার জন্য প্রস্তুত হয়েছিলেন। গ্রামবাসীরা তাঁকে থামানোর চেষ্টা করে বলেছিল যে ডাকাত সংখ্যায় বেশি এবং তাদের কাছে অস্ত্রও রয়েছে তবে বৈজনাথ কারও কথা শোনেনি এবং ডাকাতদের দিকে দৌড়ে গেলেন। পরে ডাকাতদের ১ কিলোমিটার ফথ অনুসরণ করে, তিনি শত্রুদের দলটিকে দেখতে পেয়েছিলেন। বৈজনাথ ডাকাতদের চ্যালেঞ্জ জানান এবং তাদের উপর গুলি চালাতে থাকেন। তারা ক্রস ফায়ারে সাড়া ফেলে এবং প্রায় আধা ঘণ্টা ধরে গুলি চালিয়ে যায়। বৈজনাথ তখনও একা লড়াই করছিলেন। কিছুক্ষণ পর ডাকাতরা তাকে ঘিরে ধরে। বিপদ অনুভব করে সে তাঁর অবস্থান পরিবর্তন করার চেষ্টা করেছিল, কিন্তু ততক্ষণে ডাকাতরা ইতিমধ্যে তাকে লক্ষ্য করে ফেলেছিল। বহু গুলিবিদ্ধ হয়ে তিনি ঘটনাস্থলেই মারা যান।

অশোক চক্র পুরস্কার প্রাপ্ত
--------------------------

ডাকাতদের সাথে একাই লড়াই করে তিনি প্রচুর সাহস দেখিয়েছিলেন। তাঁর আশ্চর্য সাহসীকতার জন্য, তিনি মরণোত্তর অশোক চক্রকে ভূষিত করেছিলেন।

তথ্যসূত্র
---------

1. ↑  "Baij Nath Singh | Gallantry Award"। ২৬ অক্টোবর ২০২০ তারিখে মূল থেকে আর্কাইভ করা।
একই নামের কিন্তু রাজশাহীতে অবস্থিত শিশু পার্কে জন্য শহীদ জিয়া শিশু পার্ক দেখুন।
ঢাকা শিশু পার্কের মূল ফটক
**ঢাকা শিশু পার্ক** বাংলাদেশের একমাত্র সরকারি খাতের শিশুদের বিনোদন পার্ক যেটি ঢাকার শাহবাগে অবস্থিত। অতীতে এটি **শহীদ জিয়া শিশু পার্ক** এবং বর্তমানে সংক্ষেপে **শিশু পার্ক** নামেও পরিচিত। ১৯৭৯ সালে ১৫ একর (৬.১ হেক্টর) জমিতে এটি প্রতিষ্ঠিত হয়। এটি বাংলাদেশের প্রথম শিশুদের বিনোদন পার্ক। বাংলাদেশে সরকারি মালিকানাধীন পর্যটন-প্রচার সংস্থা বাংলাদেশ পর্যটন কর্পোরেশন একটি লাভজনক উদ্যোগ হিসাবে শিশু পার্ক প্রতিষ্ঠিত করে। ১৯৮৩ সাল থেকে দক্ষিণ ঢাকার একমাত্র বিনোদন পার্ক হিসাবে তৎকালীন ঢাকা সিটি করপোরেশন এবং বর্তমানে ঢাকা দক্ষিণ সিটি কর্পোরেশন রক্ষণাবেক্ষণ করছে।

পার্কের ১২টি রাইডের মধ্যে রয়েছে একটি হুইল ট্রেন, একটি মেরি-গো-রাউন্ড এবং বেশ কয়েকটি চাকা-ভিত্তিক রাইড। বাংলাদেশ বিমান বাহিনী ১৯৯২ সালে পার্কে বিনোদনের জন্য একটি যুদ্ধবিমান দান করে। ঢাকার সব বিনোদন পার্কের মধ্যে সবচেয়ে এখানে টিকিটের দাম তুলনামূলক সস্তা, প্রবেশের জন্য ১০.০০ টাকা এবং প্রতিটি রাইডের জন্য ১০.০০ টাকা, প্রতিদিন প্রায় ৬,০০০ দর্শনার্থী পার্কটি দর্শন। ঈদ-উল-ফিতরের ছুটিতে দর্শনার্থীর সংখ্যা ৩ লক্ষ ছাড়িয়ে দেয়। পার্ক থেকে সিটি কর্পোরেশন বছরে প্রায় ২০ কোটি টাকা আয় করে। পার্কটি সোমবার থেকে বৃহস্পতিবার এবং শনিবার দুপুর ২:০০ থেকে সন্ধ্যা ৭:০০ পর্যন্ত খোলা থাকে। শুক্রবার দুপুর ২:৩০ থেকে সন্ধ্যা ৭:০০ পর্যন্ত খোলা থাকে।

রক্ষণাবেক্ষণের অভাবে রাইডগুলির অবস্থার অবনতি হয়েছে। ২০০৭ নাগাদ সিটি কর্পোরেশন ৯০০ কোটি টাকা ব্যয়ে পার্কটিকে সংস্কার করার একটি পরিকল্পনা স্থানীয় সরকার ও পল্লী উন্নয়ন মন্ত্রণালয়ের অনুমোদনের জন্য অপেক্ষায় ছিল। পরিকল্পনার মধ্যে রয়েছে ১৯ একর (৭.৭ হেক্টর) এলাকা সম্প্রসারণ এবং পুরানো রাইডগুলি পুনরায় স্থাপন করার পাশাপাশি ১৬টি নতুন রাইড যুক্ত করা। বর্তমানে এটি আধুনিকায়ন ও সংস্কার কাজের জন্য বন্ধ রয়েছে।

চিত্রশালা
---------

ঢাকা শিশু পার্কে চলমান সংস্কার কাজ

তথ্যসূত্র
---------

1. 1 2 3 4 5  Swings, slides and relics of the past, Probe News Magazine; *Retrieved: 2007-12-10*
2. 1 2 3 4  The Daily Star: Shishu Park rickety rides still in use
3. 1 2 3 4 5  The Daily Star: Shishu Park to have more fun
4. ↑  Shishu Park closed for a year for modernisation, New Age, 20 January 2019
**দরবার নৃত্য** ভারতে মেয়েদের ("নাচ বালিকা" নামে পরিচিত) দ্বারা পরিবেশিত একটি জনপ্রিয় কোর্ট ডান্স ছিল। মুঘল সাম্রাজ্যের পরবর্তী সময়কালে এবং ইস্ট ইন্ডিয়া কোম্পানির শাসনকালে নাচের শিল্প সম্পাদন শিল্পের সংস্কৃতি হিসেবে সর্বাধিক পরিচিতি লাভ করে। সময়ের সাথে সাথে নাগ মুঘলদের রাজকীয় দরবারের বাইরে, নবাবদের রাজবাড়ী এবং রাজ্য রাজাদের এবং ব্রিটিশ রাজের আধিকারিকদের উচ্চতর চৌর্যগুলি ছোট জমিদারদের জায়গায় ভ্রমণ করেছিলেন। কিছু উল্লেখ রেখেছে নাচ এবং নাচ মেয়েদের শব্দটি দেবদাসীদের বর্ণনা করতে যারা ভারতের হিন্দু মন্দিরে আচার ও ধর্মীয় নৃত্য পরিবেশন করত তবে দেবদাসিস ও নাচ মেয়েদের মধ্যে তেমন মিল নেই। পূর্বের লোকেরা মন্দিরের দেবদেবীদের খুশী করার জন্য হিন্দু মন্দিরের সীমানায় নৃত্যগুলি সহ বেশিরভাগ ভারতীয় ধ্রুপদী নৃত্য পরিবেশন করেছিলেন, যেখানে নাচ মেয়েরা পুরুষদের সন্তুষ্টির জন্য নৃত্য পরিবেশন করেছিল। ১৯১৭ সালে, ভারতের কোনও মহিলার সাথে বিশেষণটি চিহ্নিত করে তার প্রবেশের দক্ষতা, লোভনীয় শৈলী এবং লোভনীয় পোশাকটি পুরুষদের নিখুঁত আনুগত্যের প্রশংসা করতে পারে।

বোম্বেতে, ১৯২০-৩০ সিএ. এর মধ্যে একজন নর্তকী
১৯০০ সালে একজন নর্তকী
রাজার সামনে নৃত্য পরিবেশন
১৮৬২ সালে একজন নর্তকী নৃত্য পরিবেশন করছেন।

ইতিহাস
------

পূর্বে, কেবল আধ্যাত্মিক কারণে দেবদাসী মন্দিরগুলিতে ভক্ত নৃত্য পরিবেশন করতেন। মুঘল যুগে, বিনোদনের জন্য নৃত্য জনপ্রিয় হয়ে ওঠে এবং অনেক শাসক তাদের যুদ্ধ-শিবিরে এমনকি তাদের নৈপুণ্যে নাচের মেয়েদের গ্রহণ করেছিলেন। ভারতে প্রারম্ভিক ব্রিটিশ অভিবাসীদের প্রায়শই স্বাগত উপহার বা পুরস্কার হিসাবে তাওয়াফ দেওয়া হত। অষ্টাদশ শতাব্দীতে, যুবা যুবরাজদের নাচ মেয়েদের কাছে তেহজীব (কমনীয়তা এবং আদালতের আদব) এবং সংস্কৃতি শিখতে পাঠানো হয়েছিল। মোগল ও ব্রিটিশ আমলে নাচ মেয়েরা নিয়মিত দরবারে পারফর্ম করত। নাথ মেয়েদেরও স্থানীয় ভারতীয়দের বিশেষ ইভেন্টগুলিতে অনুষ্ঠানের জন্য আমন্ত্রিত করা হয়েছিল যেখানে অতিথিরা আলাদা পারফরম্যান্স হলে জড়ো হয়েছিল, নাচ মেয়েরা নাচ পার্টির সাথে বসেছিল, পরিচারক সংগীতশিল্পী এবং দু'এরও বেশি নাচ মেয়েদের সমন্বয়ে গঠিত, যাদের সংখ্যাটি স্থিতির উপর নির্ভর করে পরিবর্তিত হয় হোস্ট এর।

তথ্যসূত্র
---------

1. ↑  Kugle, Scott (২০১৬-০৫-০২)। *When Sun Meets Moon: Gender, Eros, and Ecstasy in Urdu Poetry* (ইংরেজি ভাষায়)। UNC Press Books। আইএসবিএন 978-1-4696-2678-9।
2. ↑  "The Sunday Tribune - Spectrum"। *www.tribuneindia.com*। সংগ্রহের তারিখ ২০২১-০৩-০৭।

আরো দেখুন
---------

* বার্গার্ল
* ডান্স বার (ভারত)
* দেবদাসী
* হেলেন (অভিনেত্রী)
* ভারতীয় লোক নৃত্য
* তাওয়াফ
* নাচ গার্ল (১৮৯১ অপেরা)
* ওপনিবেশিক ভারতে পতিতাবৃত্তি
* ভারতে পতিতাবৃত্তি
* কম্বোডিয়ায় পতিতাবৃত্তি
* ইন্দোনেশিয়ার পতিতাবৃত্তি
* থাইল্যান্ডে পতিতাবৃত্তি
* ফিলিপাইনে পতিতাবৃত্তি
* পাকিস্তানে পতিতাবৃত্তি

বহিঃসংযোগ
---------

* The Nautch Girl, memoirs by James Forbes

 উইকিমিডিয়া কমন্সে দরবার নৃত্য সম্পর্কিত মিডিয়া দেখুন।
'**জাম-দ্ব্যাংস-শেস-রাব-র্গ্যা-ম্ত্শো** (ওয়াইলি: *'jam dbyangs shes rab rgya mtsho*) (১৩৯৬-১৪৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান বা ঙ্গোর-ছেন ছিলেন।

জন্ম ও শিক্ষা
-------------

'জাম-দ্ব্যাংস-শেস-রাব-র্গ্যা-ম্ত্শো ১৩৯৬ খ্রিষ্টাব্দে মধ্য তিব্বতের ছু-মিগ-গি-ব্যা-'দাব-ফ্যুগ (ওয়াইলি: *chu mig gi bya 'dab phyug*) নামক স্থানে 'গার (ওয়াইলি: *’gar*) নামক পরিবারগোষ্ঠীতে জন্মগ্রহণ করেন। তার পিতার নাম ছিল র্গ্যাল-মতশান-দার (ওয়াইলি: *rgyal mtshan dar*) এবং মাতার নাম ছিল লহুন-গ্রুব-র্গ্যাল-মো (ওয়াইলি: *lhun grub rgyal mo*)। জন্মের পর তার নাম রাখা হয় ব্সোদ-নাম্স-'ফেল (ওয়াইলি: *bsod nams 'phel*)। চৌদ্দ বছর ও কুড়ি বছর বয়সে তিনি গ্রুব-পা-শেস-রাব (ওয়াইলি: *grub pa shes rab*) নামক স্নার-থাং (ওয়াইলি: *snar thang*) বৌদ্ধবিহারের প্রধানের নিকট যথাক্তমে শিক্ষার্থীর শপথ ও ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো নামক প্রথম ঙ্গোর-ছেন, গ্যাগ-স্তোন-সাংস-র্গ্যাল-দ্পাল, ছোস-র্জে-ব্সোদ-নাম্স-ব্লো-গ্রোস (ওয়াইলি: *chos rje bsod nams blo gros*), ছোস-র্জে-দ্পোন-স্তোন-থুব-পা (ওয়াইলি: *chos rje dpon ston thub pa*), গ্রাগ্স-পা-দোন-গ্রুব (ওয়াইলি: *grags pa don grub*), গ্রাগ্স-পা-ব্লো-গ্রোস (ওয়াইলি: *grags pa blo gros*) প্রভৃতি।

পরবর্তী জীবন
------------

তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। কুন-দ্গা'-ব্জাং-পোর নির্দেশে তিনি মুস্তাং অঞ্চলের থুব-ব্স্তান-দার-র্গ্যাস-গ্লিং (ওয়াইলি: *thub bstan dar rgyas gling*) বৌদ্ধবিহারে এগারো বছর শিক্ষকতা করেন। ১৪৬২ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান হিসেবে নির্বাচিত হন। তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের (ওয়াইলি: *Tshad ma rigs pa'i gter*) গ্রন্থের ওপর টীকাভাষ্য রচনা করেন। তার উল্লেখযোগ্য শিষ্য ছিলেন দ্পাল-ল্দান-র্দো-র্জে (ওয়াইলি: *dpal ldan rdo rje*) নামক পঞ্চম ঙ্গোর-ছেন, দ্কোন-ম্ছোগ-'ফেল-বা (ওয়াইলি: *dkon mchog 'phel ba*) নামক সপ্তম ঙ্গোর-ছেন এবং ব্সোদ-নাম্স-দ্বাং-ফ্যুগ (ওয়াইলি: *bsod nams dbang phyug*) নামক থুব-ব্স্তান-দার-র্গ্যাস-গ্লিং (ওয়াইলি: *thub bstan dar rgyas gling*) বৌদ্ধবিহারের প্রধান।

তথ্যসূত্র
---------

1. 1 2  Townsend, Dominique (মে ২০১০)। "The Third Ngor Khenchen, Jamyang Sherab Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২৯ এপ্রিল ২০১৪।

|  |  |  |
| --- | --- | --- |
| পূর্বসূরীমুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান | '**জাম-দ্ব্যাংস-শেস-রাব-র্গ্যা-ম্ত্শো  তৃতীয় ঙ্গোর-ছেন** | উত্তরসূরীকুন-দ্গা'-দ্বাং-ফ্যুগ |
|
***বুনিফল*** (Solanum mammosum), এ নাম ছাড়াও সাধারনত শিয়ালটিকি এবং ইংরেজিতে **নিপল ফ্রুট**, ফক্স হেড (fox head), কাউস উডার, কিংবা অ্যাপল অফ সোডম নামেও পরিচিত। এটি একটি প্যান-আমেরিকান অভোজ্য ফল। এটি মূলত শোভাবর্ধক উদ্ভিদ হিসেবে লাগানো হয়। বিশেষ কিছু অংশে মানুষের স্তনের সাথে সাদৃশ্যযুক্ত ফলগুলোর কারণে এর বেশ কদর রয়েছে। এটিকে নিচ থেকে দেখলে গরুর বাঁটের মতো মনে হয়।
এই বিষাক্ত ফলটি দক্ষিণ আমেরিকার স্থানীয়, তবে এটি দক্ষিণ মেক্সিকো, গ্রেটার অ্যান্টিলিস, মধ্য আমেরিকা এবং ক্যারিবীয় অঞ্চলেও প্রাকৃতিক ভাবে জন্মায়। উদ্ভিদটি বেশিরভাগ মাটিতে ভাল খাপ খায় তবে আর্দ্র, দো-আঁশযুক্ত মাটিতে সাফল্য লাভ করে।

বুনিফলের ফুল ও কাণ্ড

ব্যবহার
-------

হংকংয়ে চীনা নববর্ষের মেলায় বিক্রির জন্য রাখা **বুনিফল** (Solanum mammosum)
শিকড়ের পাচন দিয়ে হাঁপানির চিকিৎসা থেকে শুরু করে পাতার রস দিয়ে অ্যাথলেটদের পা নিরাময় করা পর্যন্ত বুনিফলের লোকজ ব্যবহার রয়েছে।[] যদিও এই ধরনের চিকিত্সার ব্যবহার ব্যাপকভাবে চর্চা করা হয় না। তবে এই গাছটি যেকারণে চাষ করা হয়েছে তার মূল কারণটি হয়তো সাংস্কৃতিক পরম্পরা।

ফলটিকে পূর্বদেশীয় সংস্কৃতিতে বেশ ভালোভাবেই গ্রহণ করা হয়েছে। এটি মূলত এশিয়াতে ধর্মীয় আয়োজন এবং উৎসব সাজসজ্জার উপকরণ হিসাবে ব্যবহৃত হয়। সোনালি রঙের বুনিফল এবং ফলের উপরের পাঁচটি "আঙুল" পরিবারের দীর্ঘায়ুর প্রতিনিধিত্ব করে এরূপ বিশ্বাসের কারণে এই ফলটি চীনা নববর্ষে নিউইয়ার-গাছ তৈরির জন্য ব্যবহার করা হয়।

তথ্যসূত্র
---------

1. ↑  "*Solanum ammosum*" (ইংরেজি ভাষায়)। ন্যাচারাল রিসোর্সেস কনসারভেশন সার্ভিস প্ল্যান্টস ডেটাবেস। ইউএসডিএ। সংগ্রহের তারিখ ১৭ নভেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Fresh Fruits and Vegetables Manual" (পিডিএফ)। USDA। জুলাই ২১, ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ১০, ২০১৭।
3. ↑  "Nipple Fruit, Solanum mammosum"। *Plant Informational Database*। ২০১৩। সংগ্রহের তারিখ এপ্রিল ১৩, ২০১৭।
থার্মাইট বিক্রিয়া একটি বিখ্যাত **তাপোৎপাদী বিক্রিয়া**। এ বিক্রিয়ায় অ্যালুমিনিয়াম দ্বারা আয়রন (III) অক্সাইড জারিত করা হয় যা থেকে গলিত আয়রন উৎপাদনের জন্য যথেষ্ট তাপ মুক্ত হয়।
একটি **তাপোৎপাদী বিক্রিয়া** হলো *এমন ''এক বিক্রিয়া যার জন্য সামগ্রিক স্ট্যান্ডার্ড এনথালপি পরিবর্তন ΔH এর মান ঋণাত্মক হয়ে থাকে ।"   **তাপোৎপাদী বিক্রিয়া** সাধারণত তাপ প্রকাশ করে এবং শক্তিশালী বন্ধনগুলির সাথে দুর্বল বন্ধনসমূহ বন্ধন প্রতিস্থাপন করে ।   শব্দটি প্রায়শই বাহ্যিক বিক্রিয়ার সাথে বিভ্রান্ত করা হয়ে থাকে, যা আইইউপিএসি সঙ্গায়িত করেছে "... এমন একটি বিক্রিয়া যার জন্য সামগ্রিক গিবস মুক্ত শক্তির পরিবর্তন ΔG ঋণাত্মক হিসাবে সংজ্ঞায়িত করা হয়। "*

উদাহরণ
------

অসংখ্য উদাহরণসমূহের মধ্যে রয়েছে : দহন, থার্মাইট বিক্রিয়া, শক্তিশালী অ্যাসিড এবং ক্ষারক,পলিমারকরণ বিক্রিয়ার সংমিশ্রণ। দৈনন্দিন জীবনের উদাহরণ হিসাবে, হাত উষ্ণকারীরা একটি তাপোৎপাদী বিক্রিয়া অর্জনের জন্য লোহার জারণ ব্যবহার করে:

4Fe  + 3O2  → 2Fe2O3  Δ *H*⚬ = - ১৬৪৮ কেজি/মোল
তাপ উৎপাদী বিক্রিয়াগুলির একটি বিশেষ গুরুত্বপূর্ণ শ্রেণি হাইড্রোকার্বন জ্বালানীর দহন, যেমন: প্রাকৃতিক গ্যাসের জ্বলন:

{\displaystyle {\ce {CH4 + 2O2 -> CO2 + 2H2O}}} Δ*H*⚬ = - ৮৯০ কেজি/মোল

  

একটি তাপোৎপাদী বিক্রিয়ার ভিডিও।ইথানল বাষ্প একটি বোতলের ভিতরে প্রজ্বলিত হয়, যা থেকে দহনের সৃষ্টি হয়।
এই উদাহরণগুলিতে, মুক্তি হওয়া বেশিরভাগ শক্তিই অপেক্ষাকৃত দুর্বল O2 দ্বি-বন্ধনের মধ্যে সঞ্চিত ছিল।

আরও দেখুন
---------

* তাপহারী বিক্রিয়া
* তাপোৎপাদী প্রক্রিয়া
* তাপহারী প্রক্রিয়া

তথ্যসূত্র
---------

1. ↑  "Exothermic reaction"। IUPAC।
2. ↑  Laidler, K. J. (১৯৯৬)। "A glossary of terms used in chemical kinetics, including reaction dynamics (IUPAC Recommendations 1996)": 149–192। ডিওআই:10.1351/pac199668010149।
3. ↑  Galley, William C. (২০০৪)। "Exothermic Bond Breaking: A Persistent Misconception": 523। ডিওআই:10.1021/ed081p523।
4. 1 2  Schmidt-Rohr, Klaus (২০১৫)। "Why Combustions Are Always Exothermic, Yielding About 418 kJ per Mole of O2": 2094–2099। ডিওআই:10.1021/acs.jchemed.5b00333 অবাধে প্রবেশযোগ্য।
মহম্মদ বিসমিল্লাহ খান
**মহম্মদ বিসমিল্লাহ খান** (২৬শে এপ্রিল, ১৮৪৩ - ২০শে ডিসেম্বর, ১৮৯৫) রাধনপুর রাজ্যে বাবি রাজবংশের সপ্তম নবাব ছিলেন।

সংক্ষিপ্ত জীবনী
---------------

মহম্মদ বিসমিল্লাহ খান রাধনপুরের ষষ্ঠ নবাব মহম্মদ জোরাওয়ার শের খানের জ্যেষ্ঠ পুত্র ছিলেন। ১৮৭৪ খ্রিষ্টাব্দের ৯ই অক্টোবর পিতার মৃত্যু হলে তিনি সিংহাসনলাভ করেন। তিনি রাজ্যের প্রশাসনিক কাজকর্মের উন্নতি সাধন করেন ও বিচারব্যবস্থার আধুনিকীকরণের ব্যবস্থা করেন। এছাড়া তিনি একটি হাসপাতাল, একটি ইংরেজি মাধ্যম ও বেশ কিছু গুজরাটী মাধ্যম বিদ্যালয়, একটি গ্রন্থাগার, কয়েকটি সেচ খাল ও রাজ্যের প্রথম সরকারি ছাপাখানা নির্মাণ করান। দ্বিতীয় মহম্মদ শের খান ও মহম্মদ জালালউদ্দীন খান তার দুই পুত্র ছিলেন।

তথ্যসূত্র
---------

1. ↑  Christopher Buyers। "Radhanpur, The Babi Dynasty"। *www.royalark.net*। সংগ্রহের তারিখ ২ ফেব্রুয়ারি ২০১৫।

|
|  |
| পূর্বসূরীমহম্মদ জোরাওয়ার শের খান | **মহম্মদ বিসমিল্লাহ খান  রাধনপুর রাজ্যের সপ্তম নবাব** | উত্তরসূরীদ্বিতীয় মহম্মদ শের খান |
|

| * দে
* স
রাধনপুর রাজ্য |
| --- |
| নবাব | 
* ১) প্রথম জওয়ান মর্দ খান
* ২) দ্বিতীয় জওয়ান মর্দ খান
* ৩) মহম্মদ নজমউদ্দীন খান
* ৪) মহম্মদ গাজীউদ্দীন খান
* ৫) প্রথম মহম্মদ শের খান
* ৬) মহম্মদ জোরাওয়ার শের খান
* ৭) মহম্মদ বিসমিল্লাহ খান
* ৮) দ্বিতীয় মহম্মদ শের খান
* ৯) মহম্মদ জালালউদ্দীন খান
* ১০) মুর্তজা খান

 |  |
| সম্পর্কিত | 
* বাবি রাজবংশ

 |
'**জিগ্স-মেদ-ছোস-দ্ব্যিংস-'ওদ-গ্সাল** (ওয়াইলি: *'jigs med chos dbyings 'od gsal*) (১৮২৫-১৮৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

'জিগ্স-মেদ-ছোস-দ্ব্যিংস-'ওদ-গ্সাল ১৮২৫ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে নাম-ম্খা'-ছোস-ক্যি-র্গ্যা-ম্ত্শো (ওয়াইলি: *nam mkha’ chos kyi rgya mtsho*) নামক তৃতীয় র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।

তথ্যসূত্র
---------

1. ↑  Chhosphel, Samten (ডিসেম্বর ২০১১)। "The Fourth Dzogchen Ponlob, Jigme Choying Osel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২১।

|
|  |
| পূর্বসূরীনাম-ম্খা'-ছোস-ক্যি-র্গ্যা-ম্ত্শো | '**জিগ্স-মেদ-ছোস-দ্ব্যিংস-'ওদ-গ্সাল  চতুর্থ র্দ্জোগ্স-ছেন-দ্পোন-স্লোব** | উত্তরসূরীদ্কোন-ম্ছোগ-ব্স্তান-পা'ই-ন্যি-মা |
|

| * দে
* স
র্দ্জোগ্স-ছেন-দ্পোন-স্লোব |
| --- |
| 
* ১) নাম-ম্খা'-'ওদ-গ্সাল
* ২) পে-মা-গ্সাং-স্ঙ্গাগ্স-ব্স্তান-'দ্জিন
* ৩) নাম-ম্খা'-ছোস-ক্যি-র্গ্যা-ম্ত্শো
* ৪) 'জিগ্স-মেদ-ছোস-দ্ব্যিংস-'ওদ-গ্সাল
* ৫) দ্কোন-ম্ছোগ-ব্স্তান-পা'ই-ন্যি-মা
* ৬) 'জিগ্স-ব্রাল-ত্শে-দ্বাং-র্দো-র্জে
* ৭) কার্মা-গ্সুং-রাব-ঙ্গেস-দোন-ব্স্তান-পা-র্গ্যাল-ম্ত্শান

 |
"হ্যাপি" ইন গালোসেস হচ্ছে আমেরিকার রক গায়ক স্কট ওয়াইল্যান্ড এর দ্বিতীয় একক গানের অ্যালবাম। স্কট স্টোন ট্যাম্পল পাইলট ব্যান্ড ও ভেলভেট রিভোল্বার ব্যান্ড এর প্রধান ছিলেন। তার প্রথম আলবাম প্রকাশিত হয় ১৯৯৮ সালে যার নাম ছিলো "১২ বার ব্লুস" । এটি একক ডিস্ক এ প্রকাশিত হয়েছিলো।

গানের ধরন ও কথা
---------------

একটি সাক্ষাৎকারে উইল্যান্ড বলেন, "আপনি জানেন, প্রথম অ্যালবাম ছিল যা তা আমার গত অ্যালবাম গুলোর থেকে একটু ভিন্ন মাত্রার, যেহেতু একটি সামান্য বিট দিয়ে শুরু করেছি তা চেস্টা করবো আরও দূর নিয়ে যাওয়ার। এছাড়া তিনি এমটিভি তেও একটি সাক্ষাৎকার দেন এই ব্যাপারে।

সম্প্রসারণ
----------

"হ্যাপি" ইন গালোসেস ছিলো একটি জনপ্রিয় ডাবল অ্যালবাম। কিন্তু বাস্তবিকপক্ষে একক অ্যালবাম থেকেই ডাবল অ্যালবাম করার অণুপ্রেরণা আসে।

বিক্রি
------

"হ্যাপি" ইন গালোসেস আত্মপ্রকাশিত হয় #৯৭ এ প্রায় ১০,৫০০ কপি অ্যালবাম বিক্রি করে তাও আবার প্রথম সপ্তাহে। এতে আয় করে প্রায় ৩.৫ থেকে ৫ কোটি ডলার।

গানের তালিকা
------------

২০০৮ সালের অক্টোবরে amazon.com এই গানগুলি তাদের বিক্রয় তালিকায় আনে। সেখানে আই-টিউন হিসাবে গানগুলি প্রকাশ পায়।

সদস্যগণ
-------

* স্কট ওয়েইল্যান্ড- প্রধান গায়ক ও কীবোর্ড
* ডং গ্রিন - বেস গিটার
* আরডিন ইয়ং - ড্রামস
* মাইকেল ওয়েইল্যান্ড - ড্রামস
* মাট ও'কন্নর - ড্রামস
* জোসেফ পেক আকা পানহেড - স্টেল্প্যান

তালিকা
------

অ্যালবাম - বিলবোর্ড (উত্তর আমেরিকা)

| বছর | তালিকা | অবস্থান |
| --- | --- | --- |
| ২০০৮ | দ্যা বিলবোর্ড  | ৯৭ |

**একক**– বিলবোর্ড (উত্তর আমেরিকা)

| বছর | একক | তালিকা | অবস্থান |
| --- | --- | --- | --- |
| ২০০৮ | মিসিং ক্লেভেন্ড | আধুনিক ব্যান্ড | ২৮ |
***সেল্ফ-মেড ম্যান: মাই ইয়ার ডিসগাইজড অ্যাজ অ্য ম্যান*** ২০০৬ সালে প্রকাশিত সাংবাদিক নোরাহ ভিনসেন্টের একটি বই, বইটিতে তিনি ১৮ মাসের একটি পরীক্ষা সম্পর্কে বর্ণনা করেছেন, তিনি নিজে পুরুষের ছদ্মবেশ ধারণ করে, তারপরে বোলিং লিগ, মঠ ইত্যাদি প্রথাগতভাবে শুধুমাত্র পুরুষদের জন্য স্থানগুলিতে প্রবেশ করেন। তিনি এটিকে শেখার বিষয়ে "একটি মানব প্রকল্প" হিসাবে বর্ণনা করেছেন। তিনি শুরুতেই বলেছেন যে তিনি একজন লেসবিয়ান তবে ট্রান্সজেন্ডার নন।

বইটিতে, তিনি স্ট্রিপ ক্লাবে, রেস্তোরাঁয় ও পুরুষ অধিকার সংগঠনের সদস্য হিসেবে একজন পুরুষের দৃষ্টিভঙ্গিতে তার অভিজ্ঞতা বর্ণনা করেছেন।

তিনি নিজেকে কার্যকরভাবে একজন পুরুষ হিসাবে জাহির করার জন্য, পুরুষদের মতো করে চুল ছেঁটে ছিলেন এবং একটি ছোট স্পোর্টস ব্রা ব্যবহার করে তার বুককে চ্যাপ্টা করেছিলেন। তিনি পুরুষদের খোঁচা দাঁড়ি নকল করার জন্য একজন মেকআপ শিল্পীকেও নিয়োগ করেছিলেন এবং পুরুষদের মত ভারি কণ্ঠ নকল করার জন্য কয়েক মাস প্রশিক্ষণ নিয়েছিলেন। তিনি শরীরের উপরিভাগ পেশিবহুল করার জন্য খাদ্য তালিকা ও ব্যায়াম পদ্ধতিতেও পরিবর্তন করেন।

ভিনসেন্ট একটি পুরুষদের বোলিং দলেও যোগ দিয়েছিলেন, এব্যাপারে তিনি বলেন "[সে] ...কোন প্রশ্ন না করেই আমাকে দলে যুক্ত করে নেয়।" শেষপর্যন্ত তারদের ভিনসেন্টের বন্ধুত্ব জমে উঠে, এমনকি একসাথে স্ট্রিপ ক্লাবে যান এবং তার আসল যৌনতা সম্পর্কে ধারণাহীন মহিলাদের সাথে ডেটিংও করেন। তিনি পরে তাদের কাছে প্রকাশ করেছিলেন যে তিনি আসলে পুরুষ নন, যদিও এটি নিয়ে "কোনও ঝামেলা হয়নি।"

ভিনসেন্ট পেঙ্গুইন হাইব্রিজের জন্য একটি অডিওবুক হিসাবে *সেলফ-মেড ম্যান* রেকর্ড করেছিলেন।

ভিনসেন্ট লিখেছেন যে কীভাবে তাকে একজন পুরুষ হিসাবে তার কার্যকালের সময় তাকে অত্যধিকভাবে মেয়েলি বলে মনে করা হত: তার পরিবর্তনশীল অহংকার, নেড, বেশ কয়েকটি অনুষ্ঠানে সমকামী বলে ধরে নেওয়া হয়েছিল। তার নিজের বৈশিষ্ট্যগুলি যা আগে "বাচ "হিসাবে দেখা গিয়েছিল তা অদ্ভুতভাবে বিষাক্ত হিসাবে দেখা হয়েছিল। ভিনসেন্ট বলেছিলেন যে, পরীক্ষার পরে, তিনি পুরুষ অবস্থার জন্য আরও সহানুভূতি অর্জন করেছিলেন: "পুরুষরা কষ্ট পাচ্ছে। মহিলাদের তুলনায় তাদের আলাদা সমস্যা রয়েছে কিন্তু তারও ভাল নেই। তাদের আমাদের সহানুভূতি দরকার, তাদের আমাদের ভালবাসা দরকার এবং অন্য যে কোনও কিছুর চেয়ে তাদের একে অপরের প্রয়োজন। তাদের একসাথে থাকা দরকার।"

আরও দেখুন
---------

* বেশান্তর
* গোপন সাংবাদিকতা

তথ্যসূত্র
---------

1. ↑  The Guardian - Double Agent
2. 1 2  Chang, JuJu (২০০৬-০১-২০)। "A Self-Made Man: Woman Goes Undercover to Experience Life as a man"। *20/20*। United States: ABC news। সংগ্রহের তারিখ ২০০৭-১১-০৭।
3. 1 2  Chang, JuJu (২০০৬-০১-২০)। "A Self-Made Man: Woman Goes Undercover to Experience Life as a man (video)"। *20/20*। United States: ABC news। ২০২১-১২-১৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৭।
4. ↑  *Self-made Man: My Year Disguised as a Man* আইএসবিএন ০-৬৭০-০৩৪৬৬-৫
5. ↑  Self Made Man Penguin Highbridge (Audio) (January 19, 2006) আইএসবিএন ৯৭৮-০৭৮৬৫৬৪০৮৮
থার্মোডাইনামিক্সে , **তাপীয় দক্ষতা** ( η )হচ্ছে কোনো ডিভাইসের মাত্রাবিহীন কার্যপরিমাপক। উদাহরণস্বরূপ যা তাপ শক্তিকে ব্যবহার করে ইঞ্জিন , স্টিম ইঞ্জিন , বয়লার , চুল্লি , বা রেফ্রিজারেটরের দক্ষতা নির্ণয় করে। তাপ ইঞ্জিনের ক্ষেত্রে তাপের ফলে যে শক্তি প্রদান করা হয় এবং যে শক্তি লাভ করা যায় তার অনুপাতকেই তাপীয় দক্ষতা বলা হয়। রেফ্রিজারেশন বা তাপীয় পাম্প চক্রের ক্ষেত্রে, প্রাপ্ত তাপীয় আউটপুটের সাথে ইনপুট এবং শীতলীকরনে বর্জিত তাপের সাথে ইনপুটের অনুপাতকে তাপীয় দক্ষতা হিসেবে ধরা হয়।

পরিদর্শন
--------

সাধারণত শক্তির ক্ষেত্রে, কোনো ডিভাইসের প্রাপ্ত আউটপুট ইনপুটের অনুপাত হচ্ছে তার শক্তি রূপান্তর দক্ষতা। তাপীয় দক্ষতার ক্ষেত্রে ডিভাইসের ইনপুট হলো তাপ {\displaystyle Q\_{\rm {in}}} বা জ্বালানীতে বিদ্যমান মোট তাপীয় শক্তি। এক্ষেত্রে প্রাপ্ত আউটপুট হতে পারে মেকানিক্যাল আউটপুট {\displaystyle W\_{\rm {out}}}, বা তাপীয় আউটপুট {\displaystyle Q\_{\rm {out}}} বা সম্ভাব্য উভয়ই। কারণ ইনপুট তাপের সাধারণত একটি আসল মূল্য থাকে বলে তাপীয় দক্ষতাকে একটি জাতিগতসংজ্ঞা হিসেবে বলা হয়। 

{\displaystyle \eta \_{\rm {th}}\equiv {\frac {\text{benefit}}{\text{cost}}}.}
থার্মোডাইনামিক্স এর প্রথম সূত্র থেকে জানা যায় আউটপুট শক্তি কখনো এর ইনপুট শক্তির চেয়ে বেশি হতে পারে না। দ্বিতীয় সূত্র মতে স্বাভাবিক ক্ষেত্রে এটা পরস্পর সমান হতে পারবে না, তাই

{\displaystyle 0\leq \eta \_{\rm {th}}<1}
একত্রে ঘটমান চক্রের ক্ষেত্রে তাপীয় দক্ষতা ৬০% এর মতো পৌঁছাতে পারে। 

ইঞ্জিনের তাপীয় দক্ষতা দুই ধরনেরঃ ইন্ডিকেটেড তাপীয় দক্ষতা এবং ব্রেক তাপীয় দক্ষতা।

তাপ ইঞ্জিন
----------

তাপ ইঞ্জিন তাপীয় শক্তি বা তাপকে *Q*in মেকানিক্যাল শক্তি বা কাজে *W*out রূপান্তর করে। ইঞ্জিন এই কাজটি যথাযথভাবে করতে পারে না বিধায় সম্পূর্ণ ইনপুট শক্তি আউটপুট হিসেবে পাওয়া যায় না ,উপরন্তু পরিবেশে তাপ আকারে এই বাড়তি শক্তি বের হয়। 

{\displaystyle Q\_{in}=W\_{\rm {out}}+Q\_{\rm {out}}\,}
তাপ ইঞ্জিনের ক্ষেত্রে ইঞ্জিন যতটুকু ইনপুট শক্তিকে কাজে রূপান্তর করে তার শতকরাকেই দক্ষতা বলে। 

{\displaystyle \eta \_{\rm {th}}\equiv {\frac {W\_{\rm {out}}}{Q\_{\rm {in}}}}={\frac {{Q\_{\rm {in}}}-Q\_{\rm {out}}}{Q\_{\rm {in}}}}=1-{\frac {Q\_{\rm {out}}}{Q\_{\rm {in}}}}}
### কার্নো দক্ষতা

কার্নো তত্ত্ব থেকে এই দুই তাপমাত্রার মাঝে কাজ করা ইঞ্জিনের ক্ষেত্রে 

{\displaystyle \eta \_{\rm {th}}\leq 1-{\frac {T\_{\rm {C}}}{T\_{\rm {H}}}}\,}
উদাহরণ হিসেবে কোনো অটোমোবাইল ইঞ্জিন যদি 
{\displaystyle T\_{\rm {H}}=816^{\circ }{\text{C}}=1500^{\circ }{\text{F}}=1089{\text{K}}\ } এবং পরিপার্শ্বের {\displaystyle T\_{\rm {C}}=21^{\circ }{\text{C}}=70^{\circ }{\text{F}}=294{\text{K}}\,} তাপমাত্রায় কাজ করে তাহলে সর্বোচ্চ সম্ভাব্য দক্ষতা হবেঃ

{\displaystyle \eta \_{\rm {th}}\leq \left(1-{\frac {294K}{1089K}}\right)100\%=73.0\%}
### ইঞ্জিনের দক্ষতা চক্র

### অন্যান্য অদক্ষতাসমূহ

শক্তি রূপান্তর
--------------

তাপ পাম্প এবং রেফ্রিজারেটর
--------------------------

শক্তি দক্ষতা
------------

আরোও দেখুন
----------

তথ্যসূত্র
---------

1. 1 2  GE Power’s H Series Turbine
2. ↑  The Internal Combustion Engine in Theory and Practice: Vol. 1 - 2nd Edition, Revised, MIT Press, 1985, Charles Fayette Taylor - Equation 1-4, page 9
3. ↑  Holman, Jack P. (১৯৮০)। *Thermodynamics*। New York: McGraw-Hill। পৃষ্ঠা 217। আইএসবিএন 0-07-029625-1।
আইটিএস গ্রাফিকাল ইউজার ইন্টারফেস, হাঙ্গেরিয়ান হাইওয়ে নেটওয়ার্ক এবং এর ডেটা পয়েন্টগুলি প্রদর্শন করছে
**বুদ্ধিমান পরিবহন ব্যবস্থা** ( **আইটিএস** ) একটি উন্নত অ্যাপ্লিকেশন, যার লক্ষ্য পরিবহন এবং ট্র্যাফিক পরিচালনার বিভিন্ন শাখায় অভিনব সেবা সরবরাহ করা এবং ব্যবহারকারীদের আরও ভালভাবে অবহিত করার মাধ্যমে নিরাপদ, আরও সমন্বিত এবং পরিবহন নেটওয়ার্কের আরো স্মার্ট ব্যবহার নিশ্চিত করা।

এই প্রযুক্তিগুলির মধ্যে অন্তর্ভুক্ত- দুর্ঘটনা ঘটলে জরুরি সেবার ডাক দেওয়া, ক্যামেরা ব্যবহার করে ট্রাফিক আইন ব চিহ্নের প্রয়োগ- যা পরিস্থিতির উপর ভিত্তি করে স্পিড লিমিট পরিবর্তন করে।

যদিও আইটিএস সব রকমের পরিবহন সেবায় উল্লেখযোগ্য, তবে ইউরোপীয় ইউনিয়নের দিকনির্দেশনা 2010/40 / ইইউ, জুলাই 7, 2010 তারিখে প্রণীত, আইটিএস কে এমন একটি সিস্টেম হিসেবে সংজ্ঞায়িত করে, যেখানে সড়ক পরিবহন খাত, পরিকাঠামো ব্যবস্থা সহ, যানবাহন এবং ব্যবহারকারী এবং ট্র্যাফিক পরিচালনা এবং গতিশীলতা পরিচালনার পাশাপাশি ট্রান্সপোর্টের অন্যান্য পদ্ধতিগুলির সাথে ইন্টারফেসের জন্য তথ্য ও যোগাযোগ প্রযুক্তি ব্যবহার করা হয়।  আইটিএস বিভিন্ন পরিস্থিতিতে পরিবহণের দক্ষতা এবং সুরক্ষা বৃদ্ধি করতে পারে, যেমন সড়ক পরিবহন, ট্র্যাফিক ব্যবস্থাপনা, গতিশীলতা ইত্যাদি  ব্যস্ত রাস্তাগুলির যানচলাচল সক্ষমতা বাড়াতে এবং ভ্রমণের সময় কমাতে বিশ্বজুড়ে আইটিএস প্রযুক্তি গ্রহণ করা হচ্ছে।

পটভূমি
------

 
উন্নয়নশীল বিশ্বে গ্রামীণ থেকে শহুরে আবাসে স্থানান্তর ভিন্নভাবে এগিয়েছে। উন্নয়নশীল বিশ্বের অনেক অঞ্চল উল্লেখযোগ্য মোটরাইজেশন এবং শহরতলির গঠন ছাড়াই নগরায়িত হয়েছে । জনসংখ্যার একটি সামান্য অংশ অটোমোবাইল কিনতে পারে তবে অটোমোবাইলগুলি এই মাল্টিমোডাল ট্রান্সপোর্ট সিস্টেমগুলিতে প্রচুর ভিড় বাড়িয়ে তোলে। সেইসাথে এগুলি যথেষ্ট বায়ু দূষণ করে, একটি গুরুত্বপূর্ণ সুরক্ষা ঝুঁকি সৃষ্টি করে এবং সমাজে বৈষম্যের বোধ বৃদ্ধি করে। উচ্চ জনসংখ্যার ঘনত্ব হাঁটা, সাইকেল পরিবহন, মোটরসাইকেল, বাস এবং ট্রেনের বহু মডেল সিস্টেম দ্বারা সমর্থিত হতে পারে।

উন্নয়নশীল বিশ্বের অন্যান্য অংশ যেমন চীন, ভারত এবং ব্রাজিল এর বেশিরভাগ অঞ্চল পল্লী থেকে যায় তবে দ্রুত নগরায়িত ও শিল্পায়িত হচ্ছে । এই অঞ্চলগুলিতে জনসংখ্যার মোটরচরণের পাশাপাশি একটি মোটরযুক্ত অবকাঠামো তৈরি করা হচ্ছে। সম্পদের বিশাল বৈষম্য নির্দেশ করে যে জনসংখ্যার কেবলমাত্র একটি অংশ মোটরাইজড এবং তাই দরিদ্রদের জন্য অত্যন্ত ঘন মাল্টিমোডাল পরিবহন ব্যবস্থা ধনী ব্যক্তিদের জন্য অত্যন্ত মোটর চালিত পরিবহন ব্যবস্থাকে ছাড়িয়ে যায়।

তথ্যসূত্র
---------

1. ↑  DIRECTIVE 2010/40/EU OF THE EUROPEAN PARLIAMENT AND OF THE COUNCIL of 7 July 2010. eur-lex.europa.eu
2. ↑  "Reducing delay due to traffic congestion. [Social Impact]. ITS. The Intelligent Transportation Systems Centre and Testbed."। *SIOR, Social Impact Open Repository*। ২০১৭-০৯-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৯-০৫।
3. ↑  "Smart tech to end fwy congestion"। *PerthNow* (ইংরেজি ভাষায়)। ২০২০-০৭-০৭। সংগ্রহের তারিখ ২০২০-১০-০৭।
২০১০ সালে আটলান্টা মোটর স্পিডওয়ে-এ অনুষ্ঠিত হট ইমপোর্ট নাইটস অটো শো-তে মাইক্রোকিনি পরা একজন সাঁতারের পোশাক প্রতিযোগী
**সাঁতারের পোশাক প্রতিযোগিতা**, যাকে সাধারণত **বিকিনি প্রতিযোগিতা** বলা হয়, এটি একটি সৌন্দর্য প্রতিযোগিতা যা বিচার করা হয় এবং স্থান দেওয়া হয় যখন প্রতিযোগীরা একটি সাঁতারের পোষাক পরেন, সাধারণত একটি বিকিনি৷ বিচারের মাপকাঠিগুলির মধ্যে একটি হল প্রতিযোগীদের শারীরিক আকর্ষণ। বিগ ফোর আন্তর্জাতিক সুন্দরী প্রতিযোগিতায় এমন একটি প্রতিযোগিতার উদাহরণ অন্তর্ভুক্ত করা হয়েছে।

বিকিনি প্রতিযোগিতা কখনও কখনও বিপণনের উদ্দেশ্যে সংস্থাগুলি দ্বারা সংগঠিত বা পৃষ্ঠপোষকতা করা হয়  বা তাদের পণ্যগুলির জন্য নতুন মডেল সন্ধান করার জন্য, প্রতিযোগিতাগুলিকে প্রাপ্তবয়স্কদের বিনোদনের একটি রূপ হিসাবে উপস্থাপন করা হয়। সাঁতারের পোশাকের প্রতিযোগিতাগুলি সৌন্দর্য প্রতিযোগিতার একটি অংশ তৈরি করেছে, যেমন মিস আর্থ এবং মিস ওয়ার্ল্ড প্রতিযোগিতা, এবং পৃষ্ঠপোষকরা হাওয়াইয়ান ট্রপিকের মতো বাণিজ্যিক মার্কাগুলিকে অন্তর্ভুক্ত করে। বার এবং নাইটক্লাবে, বক্সিং বা রেসলিং ম্যাচ এবং গাড়ির শোতে বিরতির সময় এই প্রতিযোগিতাও অনুষ্ঠিত হয়েছে। শরীরচর্চা এবং ফিটনেস প্রতিযোগিতায় বিকিনি বিভাগ অন্তর্ভুক্ত করার জন্য বিকশিত হয়েছে। এই ধরনের প্রতিযোগিতায় অংশগ্রহণকারীরা ট্রফি, অর্থ এবং মডেলিং চুক্তি সহ পুরস্কারের জন্য প্রতিদ্বন্দ্বিতা করতে পারে।

আরো দেখুন
---------

* জনপ্রিয় সংস্কৃতিতে বিকিনি
* ভিক্টোরিয়ার সিক্রেট ফ্যাশন শো
* ভেজা টি-শার্ট প্রতিযোগিতা
* মহিলাদের সৈকত পোশাক ফ্যাশন

তথ্যসূত্র
---------

1. ↑  । Crain Communications Inc.। ২৯ মে ২০০০ । ১৫ জুন ২০১৮ তারিখে মূল থেকে আর্কাইভ করা।  `|শিরোনাম=` অনুপস্থিত বা খালি (সাহায্য)
**মোল** (প্রতীক - **মোল**) হচ্ছে এককের আন্তর্জাতিক পদ্ধতিতে (এসআই) পদার্থের পরিমাণ পরিমাপের একক। এক মোল পদার্থ বা এক মোল কণাকে৬.০২২১৪০৭৬×১০২৩টি কণা হিসেবে সংজ্ঞায়িত করা হয়, যা হতে পারে পরমাণু, অণু, আয়ন, অথবা ইলেকট্রন। সংক্ষেপে বলতে গেলে, কণার জন্যে ১ মোল = ৬.০২২১৪০৭৬×১০২৩।

বর্তমান সংজ্ঞাটি ২০১৮ সালের নভেম্বরে সাতটি এসআই মৌলিক এককের একটি হিসেবে গৃহীত হয়। এর মধ্য দিয়ে পূর্বের সংজ্ঞাটিকে সংশোধন করা হয় যেটি একে কার্বনের একটি আইসোটোপ, কার্বন-১২ (12C) এর ১২ গ্রামে পরমাণুর সংখ্যা হিসেবে নির্ধারিত করত।

৬.০২২১৪০৭৬×১০২৩ সংখ্যাটি (অ্যাভোগেড্রো সংখ্যা) বাছাই করা হয়েছে যাতে অধিকাংশ ব্যবহারিক ক্ষেত্রে, গ্রাম এককে কোন রাসায়নিক যৌগের এক মোলের ভর ডাল্টন এককে ঐ যৌগের একটি অণুর গড় ভরের সাথে সংখ্যাগতভাবে সমান হয়। উদাহরণস্বরূপ, এই অনুযায়ী, এক মোল পানিতে রয়েছে ৬.০২২১৪০৭৬×১০২৩ সংখ্যক অণু, যার মোট ভর প্রায় ১৮.০১৫ গ্রাম - এবং এক অণু পানির গড় ভর প্রায় ১৮.০১৫ ডাল্টন।

তথ্যসূত্র
---------

1. 1 2 3  "On the revision of the International System of Units". IUPAC.
2. 1 2  Schmidt-Rohr, K. (2020). "Analysis of Two Definitions of the Mole That Are in Simultaneous Use, and Their Surprising Consequences". *J. Chem. Educ.* **97**: 597–602.
3. ↑  Brown, L.; Holme, T. (2011) *Chemistry for Engineering Students*, Brooks/Cole.
আন্তর্জাতিক মোর্স কোড
**মোর্স কোড** কোন ভাষার বর্ণকে কোডে রুপান্তরের একধরনের পদ্ধতি যা দিয়ে এক ধরনের ছন্দের মাধ্যমে টেলিযোগাযোগ করা হয়। মোর্স কোড স্যামুয়েল মোর্স এর নামে নামকরণ করা হয়েছে। স্যামুয়েল মোর্স ১৮৪০ সালে বৈদ্যুতিক টেলিগ্রাফ যোগাযোগের জন্য প্রথম এ কোড তৈরি করেন।

মোর্স কোড কোন উপাদানের "সংক্ষিপ্ত এবং দীর্ঘ" এ দুটি আবশ্যকীয় উপাদান নিয়ে গঠিত। এক্ষেত্রে কোন উপাদানের "সংক্ষিপ্ত এবং দীর্ঘ" এ দুটি রূপের এক ধরনের পর্যায়ক্রম যার মাধ্যমে কোন তথ্যের বর্ন, সংখ্যা, যতি-চিহ্ন ইত্যাদিকে উপস্থাপন করা যায়।  

এতে এই "সংক্ষিপ্ত এবং দীর্ঘ" উপাদান হিসেবে শব্দ, চিহ্ন, স্পন্দন, কোন যন্ত্রের সুইচ অন বা অফ এবং সাধারনভাবে ব্যবহৃত "ডট(ডিট)" এবং "ড্যাশ(ডাহ্)" ইত্যাদি ছাড়াও আরো অসংখ্য জিনিস ব্যবহার করা যেতে পারে। "ওয়ার্ড পার মিনিট" হিসাবে মোর্স কোড হিসাব করা হয়ে থাকে।

ব্যবহার
-------

রেডিও যোগাযোগের জন্য প্রথম দিকে মোর্স কোড ব্যাপক ভাবে ব্যবহৃত হত। এমন কি বিংশ শতাব্দির প্রথম দিকেও টেলিগ্রাফ লাইন, সমূদ্রের নিচের কেবল এবং রেডিও সার্কিটে দ্রুতগতির যোগাযোগ মোর্স কোডের মাধ্যমে করা হত।

পেশাগত ভাবে পাইলট, এয়ার ট্রাফিক নিয়ন্ত্রণকারী, জাহাজের ক্যাপ্টেন, সামুদ্রিক স্টেশন চালনাকারীদের মোর্সকোডে খুবই ভাল দক্ষতা থাকতে হয়।

আকাশে বিমান চালানোর সুবিধার্থে গঠিত বিভিন্ন বেইজ স্টেশন যেমন VHF Omni-directional Radio Range (VORs); Non-Directional Beacon (NDB) আকাশে চলমান বিমানের বিভিন্ন সমস্যা সমাধানে জন্য প্রতিনিয়ত নিজেরদের অস্তিত্ত্ব জানান দিতে মোর্স কোডের ব্যবহার করে।

যুক্তরাষ্ট্রের ফেডেরাল কমিউনিকেশন কমিশন এখনো সামুদ্রিক যোগাযোগের জন্য মোর্সকোড ব্যবহার করে।

মোর্স কোডের সবচেয়ে বড় সুবিধা হল এটি নানারকম ভাবে যোগাযোগের জন্য ব্যবহার করা যায়। শব্দ, চিহ্ন, পাল্স, রেডিও সিগনাল, রেডিও অন অফ, আয়নার আলো, লাইট অন অফ ইত্যাদি নানা উপায়ে মোর্সকোডের মাধ্যমে তথ্য প্রেরন করা যায়।
একারণেই S O S মেসেজ পাঠানোর জন্য মোর্স কোড সবচেয়ে উপযোগী।

উপাদান
------

সাধারণত দুটি উপাদানের মাধ্যমে কিছু প্রকাশ করতে আরও তিনটি উপাদান দরকার হয়। অর্থাৎ এ পদ্ধতিতে কিছু প্রকাশ করতে প্রকৃতপক্ষে পাঁচটি উপাদান দরকার।
উপাদানগুলো নিম্নে দেয়া হল :

1. (. ) যাকে ‘ডট’ বা ‘ডিট’ বা ‘টরে’ বলে।
2. ( -) যাকে বলে ‘ডেশ’ বা ‘ ডাহ্’ বা ‘টক্কা’।
3. ডট এবং ডেশের মধ্যবর্তী ফাঁকা স্থান। (ফাঁকা স্থানটাই উপাদান)
4. দুটি বর্ণের মধ্যের ফাঁকা স্থান।
5. দুটি শব্দের মধ্যের ফাঁকা স্থান।

উপরিউক্ত উপাদানগুলোই বিভিন্ন বিন্যাসে ব্যবহার করে মোর্স কোডের মাধ্যমে মনের ভাব প্রকাশ করা যায়। মোর্সকোডের উপাদান পাঁচটি হলেও যেহেতু এর মূল উপাদান দুটি তাই একে বাইনারির মাধ্যমও প্রকাশ করা যায়।

বহিঃসংযোগ
---------

মোর্স কোড অনুবাদক, অডিও এবং ফ্ল্যাশ সিগন্যাল( EN )
লন্ডনের **১০ ডাউনিং স্ট্রিট** হল ফার্স্ট লর্ড অব দ্য ট্রেজারির সরকারি বাসভবন ও কার্যনির্বাহী কার্যালয়, সাধারণত কনভেনশন অনুসারে ফার্স্ট লর্ড অব দ্য ট্রেজারি হলেন যুক্তরাজ্যের প্রধানমন্ত্রী। ভবনটি যুক্তরাজ্যে লোকমুখে ১০ নম্বর নামেও পরিচিত। ৭০ হোয়াইটহল সংলগ্ন মন্ত্রিপরিষদ কার্যালয়ের পাশাপাশি, এটি যুক্তরাজ্য সরকারের সদর দপ্তর।

১০ নম্বর হল ৩০০ বছরের বেশি পুরানো ভবন এবং এতে প্রায় ১০০ টি কক্ষ রয়েছে। এটি লন্ডনের ওয়েস্টমিনস্টার শহরের ডাউনিং স্ট্রিটে অবস্থিত। প্রধানমন্ত্রীর ব্যবহারের জন্য একটি ব্যক্তিগত বাসস্থান তৃতীয় তলায় রয়েছে এবং ভবনের সর্বনিম্ন অংশ একটি রান্নাঘর রয়েছে। অন্যান্য তলে কার্যালয় ও সম্মেলন, অভ্যর্থনা, বসার এবং খাবারের কক্ষ রয়েছে, যেখানে প্রধানমন্ত্রী কাজ করেন এবং যেখানে সরকারি মন্ত্রী, জাতীয় নেতা ও বিদেশী বিশিষ্ট ব্যক্তিরা প্রধানমন্ত্রীর সঙ্গে দেখা ও আতিথ্যতা লাভ করেন। পশ্চাদ্ভাগে একটি অভ্যন্তরীণ আঙ্গিনা ও বারান্দা থেকে দৃশ্যমান ১/২ একর (০.২ হেক্টর) ক্ষেত্রফল বিশিষ্ট একটি বাগান আছে। সেন্ট জেমস পার্ক সংলগ্ন, ১০ নম্বর ভবনটি ব্রিটিশ রাজের লন্ডন বাসভবন বাকিংহাম প্যালেস থেকে আনুমানিক ৩/৪ মাইল (১.২ কিমি) দূরে অবস্থিত এবং সংসদের উভয় কক্ষের মিলনস্থল ওয়েস্টমিনস্টার প্রাসাদের নিকটবর্তী।

১০ ডাউনিং স্ট্রিট হল সরকারি সম্পত্তি। এটির নিবন্ধিত আইনি শিরোনামটি *সেক্রেটারি অব স্টেট ফর লেভেলিং আপ, হাউসিং অ্যান্ড কমুনিটিজ* নামে ধারণ করা হয়েছে (রাষ্ট্র সচিব হলেন একজন কর্পোরেশন সোল)।

তথ্যসূত্র
---------

1. ↑  ঐতিহাসিক ইংল্যান্ড। "10 Downing Street (1210759)"। *ইংল্যান্ডের জন্য জাতীয় ঐতিহ্য তালিকা*। সংগ্রহের তারিখ ১৪ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "First Lord of the Treasury - GOV.UK"। *www.gov.uk* (ইংরেজি ভাষায়)। সংগ্রহের তারিখ ১৪ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  See Cabinet Office letter dated 9 October 2018 in response to Freedom of Information request of 11 September 2018
রশিদ রিদা
***তাফসির আল-মানার*** ( আরবি: تفسير المنار‎, অনুবাদ 'Interpretation of beacon'‎ বাংলা::বীকনের ব্যাখ্যা ) সমসাময়িক ইসলামিক পণ্ডিত এবং প্রাথমিক সালাফিয়া আন্দোলনের প্রধান ব্যক্তিত্ব রশিদ রিদা কর্তৃক কুরআনের একটি *তাফসির*। তাফসিরের কাজটিকে আধুনিক তাফসিরের শ্রেণীতে বসানো যেতে পারে, যা ধ্রুপদী তাফসির থেকে আলাদা করা যায় এই অর্থে যে এটি ব্যাখ্যার জন্য নিযুক্ত পদ্ধতির বিস্তৃত পরিসরের মাধ্যমে আরও সমসাময়িক সমস্যাগুলির দিকে এগিয়ে যায়। তাফসিরটি ইসলামী আন্দোলনের প্রেক্ষাপটেও উল্লেখযোগ্য, কারণ এটি রিদাকে তার মতাদর্শ প্রচার ও প্রচার করার একটি পথ হিসেবে কাজ করেছিল।

বিষয়বস্তু
----------

*তাফসির আল-মানার* প্রাথমিকভাবে ইসলামিক আধুনিকতা আন্দোলনের প্রতিষ্ঠাতা ব্যক্তিত্ব মুহাম্মদ আবদুহ, রশিদ রিদা তার একজন শিষ্য ছিলেন। আবদুহ দ্বারা উদ্ভাবিত চিন্তাধারার একটি সংকলন হলো এই তাফসির গ্রন্থটি। এরপর রিদা তাফসিরটিকে আরও সংক্ষিপ্ত এবং সহজবোধ্য বাক্যাংশ এবং ভাষায় সম্পাদনা করেন যা অ-মুফাসসির এবং সাধারণ মানুষ একইভাবে বুঝতে পারে। যে শৈলীতে সহজ শব্দভাণ্ডার জড়িত এবং বৈজ্ঞানিক ভাষা এবং শৈলীগত ভাষার মিশ্রণ এড়িয়ে আল-আজহার শিক্ষা থেকে তিনি সফল হয়েছেন। তাফসিরটি ১২টি খণ্ডে বিস্তৃত এবং কুরআনের অলৌকিকতা এবং বাগ্মিতা, নিরবধিতা এবং কুরআনের শিক্ষার প্রয়োগ এবং নবী মুহাম্মদের ভবিষ্যদ্বাণী ব্যাখ্যা করার মাধ্যমে সমসাময়িক সমস্যাগুলির সাথে মোকাবিলা করে। পদ্ধতির বিষয়ে, *তাফসিরকে* তাফসির আল-রিওয়ায়া, একটি তাফসির যা ঐতিহ্যগত উত্সগুলিকে কাজে লাগায় এবং *তাফসির আল-দিরায়া*, একটি তাফসির যা বর্ধিত উত্সগুলিকে নিয়োগ করে উভয়ের সংমিশ্রণ হিসাবে বিবেচনা করা যেতে পারে। 

তাফসিরের উল্লেখযোগ্য বিষয়বস্তুর মধ্যে, রিদা আবুল আলা মওদুদী, সাইয়্যেদ কুতুব এবং পরে ইসলামপন্থীদের আগে ইসলাম ও মুসলমানদের জন্য শরীয়া মেনে চলাকে অপরিহার্য বলে ঘোষণা করেছেন, বলেছেন,

> *কুরআন ৫:৪৪ প্রযোজ্য ''...যার কাছে ঈশ্বরের নাযিলকৃত ন্যায়সঙ্গত নিয়ম অনুসারে শাসন করা অস্বস্তিকর মনে হয়, এবং সেগুলি দ্বারা শাসন করে না কারণ তার ভিন্ন দৃষ্টিভঙ্গি রয়েছে, বা তার পার্থিব স্বার্থ রয়েছে। এই আয়াত অনুসারে তারা অবিশ্বাসী; কারণ সত্য বিশ্বাসের বাধ্যতা প্রয়োজন। আনুগত্যের জন্য কাজের প্রয়োজন, এবং বাদ দেওয়ার সাথে সামঞ্জস্যপূর্ণ নয়'* 
> 
>

তথ্যসূত্র
---------

1. ↑  تفسير القرآن الحكيم ( تفسير المنار ) المؤلف : الشيخ محمد رشيد رضا  ওয়েব্যাক মেশিনে আর্কাইভকৃত ২ অক্টোবর ২০১৭ তারিখে شبكة مشكاة الإسلامية اطلع عليه في 22 أغسطس
2. ↑  Mir, Mustansir. (1995). "Tafsīr". In John L. Esposito. *The Oxford Encyclopedia of the Modern Islamic World*. Oxford: Oxford University Press.
3. ↑  تفسير المنار قود ريدر اطلع عليه في 22 أغسطس 2015
4. ↑  الأمر بالمعروف والنهي عن المنكر من خلال كتاب تفسير المنار للإمام رشيد رضا مجلة دعوة الحق العدد 339 نوفمبر 1998
5. ↑  Rida, Muhammad Rashid, *Tafsir al Manar*, VI, p.330

বহিঃসংযোগ
---------

* তাফসির আল-মানার (আরবি ভাষায়)